text:
правителството на Украйна за тази цел.
 2. Специфичните срокове и условия, необходими за осъществяването на дейностите, описани в член 3, се посочват в договореностите за изпълнение, и съдържат:
 а)
 специфични подробности, процедури и условия на финансиране за отделни дейности на сътрудничество;
 б)
 възлагане на отговорността за оперативното управление на съответната дейност на конкретна организация или физическо лице;
 в)
 подробни условия относно разпространението на информация и третирането на интелектуалната собственост.
 3. Всяка страна се стреми да координира своите дейности по настоящото споразумение с други международни дейности, свързани с изследователска и развойна дейност в областта на контролирания ядрен синтез, в която другата страна участва, с оглед да бъде сведено до минимум дублирането на усилия.
 Член 5
 1. Страните създават координационен комитет, който координира и упражнява надзор върху изпълнението на настоящото споразумение. Всяка от страните назначава еднакъв брой членове в координационния комитет и посочва един от назначените членове за ръководител на нейната делегация. Координационният комитет заседава всяка година, последователно в Европейската общност и в Украйна, или във всяко друго уговорено време или място. Ръководителят на делегацията на приемащата страна е председател на заседанието.
 2. Функциите на координационния комитет включват:
 а)
 оценка на състоянието на сътрудничество по настоящото споразумение;
 б)
 определяне на конкретните задачи, които се предприемат в областите, посочени в член 2, без да се накърнява взимането на единодушни решения от страните по техните съответни програми.
 3. Всички решения на координационния комитет се взимат единодушно и са задължителни за страните. За взимането на такива решения, всяка страна има един глас, който се дава от ръководителя на нейната делегация.
 4. За периоди между заседания на координационния комитет, всяка страна посочва изпълнителен секретар, който да действа от нейно име по всички въпроси, свързани със сътрудничеството по настоящото споразумение. Изпълнителните секретари носят отговорност от ден на ден за управлението на това сътрудничество.
 Член 6
 Всички разходи, произтичащи от сътрудничеството са за сметка на страната, която ги прави, освен когато изпълнителните агенции имат друга изрична писмена договореност.
 Член 7
 Използването и разпространението на информация и права върху интелектуална собственост, включително права върху индустриална собственост, патенти и авторски права, свързани с дейностите на сътрудничество по настоящото споразумение са в съответствие с приложенията, които представляват неразделна част от настоящото споразумение.
 Член 8
 Нищо в настоящото споразумение няма да се тълкува в ущърб на съществуващи или бъдещи договорености за сътрудничество между страните.
 Член 9
 1. Действията на страните съгласно настоящото споразумение е предмет на наличието на необходимите средства.
 2. Сътрудничеството по силата на настоящото споразумение е в съответствие с действащите законови и подзаконови нормативни актове, както и с международните споразумения, сключени от страните.
 3. Всяка страна полага най-големи усилия, в рамките на приложимите законови и подзаконови нормативни актове, да улесни изпълнението на формалностите по отношение на движението на лица, прехвърлянето на материали и оборудване и трансфера на необходимата валута за провеждане на сътрудничеството.
 Член 10
 Страните се стремят да уреждат всички въпроси, свързани с настоящото споразумение посредством консултации помежду им.
 Член 11
 1. Настоящото споразумение влиза в сила на датата, на която страните си разменят дипломатически ноти, с които взаимно


text:
се информират, че техните съответни вътрешни процедури, необходими за неговото влизане в сила са изпълнени и остава в сила за първоначален период от 10 години (1).
 2. След това настоящото споразумение се подновява автоматично за периоди от пет години, освен ако някоя от страните не поиска с писмено известие неговото прекратяване или преразглеждане не по-късно от шест месеца преди датата на изтичане на действието му.
 3. Настоящото споразумение може да бъде прекратено по всяко време от всяка от страните с шестмесечно писмено предизвестие.
 4. Прекратяването на настоящото споразумение няма да засяга правата и задълженията по силата член 7.
 Член 12
 1. Настоящото споразумение може да бъде изменено по взаимно писмено споразумение на страните съгласно техните съответни законови и подзаконови нормативни актове. Измененията формират неразделна част от настоящото споразумение.
 2. В случай на изменение, прекратяване или преразглеждане, настоящото споразумение остава в сила в предишната си форма по отношение на действията за сътрудничество, предприети преди влизането в сила на изменението или преди искането за прекратяване или преразглеждане, до края на тези действия и свързаните с тях изпълнителни договорености, но за не по-дълго от една календарна година след изтичането на настоящото споразумение в неговата предишна форма.
 Член 13
 Доколкото това засяга Общността, настоящото споразумение се прилага на териториите, в които се прилага Договорът за създаване на Европейската общност за атомна енергия и на териториите на държавите, участващи в програмата за ядрен синтез на Общността, като напълно асоциирани трети държави.
 Съставено в Киев на 23 юли 1999 година в два екземпляра на датски, нидерландски, английски, фински, френски, немски, гръцки, италиански, португалски, испански, шведски и украински език, като всеки от текстовете е еднакво автентичен.
 Por la Comunidad Europea de la Energía Atómica
 På Det Europæiske Atomenergifællesskabs vegne
 Für die Europäische Atomgemeinschaft
 Για την Ευρωπαϊκή Κοινότητα Ατομικής Ενέργειας
 For the European Atomic Energy Community
 Pour la Communauté européenne de l'énergie atomique
 Per la Comunità europea dell'energia atomica
 Voor de Europese Gemeenschap voor Atoomenergie
 Pela Comunidade Europeia da Energia Atómica
 Euroopan atomienergiayhteisön puolesta
 På Europeiska atomenergigemenskapens vägnar
 Por el Consejo de Ministros de Ucrania
 På vegne af Ukraines ministerkabinet
 Für das Ministerkabinett der Ukraine
 Για το Υπουργικό Συμβούλιο της Ουκρανίας
 For the Cabinet of Ministers of Ukraine
 Pour le Cabinet des ministres de l'Ukraine
 Per il Consiglio dei ministri dell'Ucraina
 Voor de Ministerraad van Oekraïne
 Pelo Gabinete de Ministros da Ucrânia
 Ukrainan hallituksen puolesta
 På Ukrainas regerings vägnar
 (1) Настоящото споразумение влиза в сила на 13 ноември 2002 г.
 ПРИЛОЖЕНИЕ I
 РЪКОВОДНИ ПРИНЦИПИ ЗА РАЗПРЕДЕЛЯНЕТО НА ПРАВА ВЪРХУ ИНТЕЛЕКТУАЛНА СОБСТВЕНОСТ (1), ПРОИЗТИЧАЩИ ОТ СЪВМЕСТНИ ИЗСЛЕДВАНИЯ СЪГЛАСНО СПОРАЗУМЕНИЕТО ЗА СЪТРУДНИЧЕСТВО МЕЖДУ ЕВРОПЕЙСКАТА ОБЩНОСТ ЗА АТОМНА ЕНЕРГИЯ И КАБИНЕТА НА МИНИСТРИТЕ НА УКРАЙНА В ОБЛАСТТА НА КОНТРОЛИРАНИЯ ЯДРЕН СИНТЕЗ
 I. СОБСТВЕНОСТ, РАЗПРЕДЕЛЯНЕ И УПРАЖНЯВАНЕ НА ПРАВАТА
 1.
 Всички изследвания, проведени съгласно настоящото споразумение са „съвместни изследвания“. Участниците разработват съвместно съвместни планове за технологично управление (ПТУ) (2) по отношение на собствеността и използването, включително публикуване, на информация и интелектуална собственост (ИС), създадена в хода на съвместните изследвания. Тези планове се одобряват от отговорната финансираща агенция или служба на страната, участваща

type: contracts

jurisdiction: EU


text:
във финансирането на изследванията, преди сключването на конкретните договори за сътрудничество в изследователски и развойни дейности, към които са приложени. ПТУ се разработват с оглед на целите на съвместните изследвания, съответните приноси на участниците, предимствата и недостатъците на лицензирането по територия или сфери на употреба, изискванията, наложени от приложимите закони и други фактори, които участниците считат за уместни. Съвместните планове за технологично управление уреждат и правата и задълженията по отношение на ИС във връзка с изследвания, проведени от гостуващи изследователи.
 2.
 Информацията или ИС, създадени в хода на съвместните изследвания и неуредени в ПТУ, се разпределят, с одобрението на страните, съгласно принципите, изложени в плана за технологично управление. В случай на разногласие, такава информация или ИС е съсобственост на всички участници в съвместните изследвания, от които произтича информацията или ИС. Всеки участник, за който е приложимо това условие, има правото да използва такава информация или ИС за своя собствено търговско ползване без никакво географско ограничение.
 3.
 Всяка страна осигурява на другата страна и нейните участници правата на ИС, отредени им съгласно тези принципи.
 4.
 Като поддържа условията на конкуренция в областите, за които настоящото споразумение се отнася, всяка страна полага усилия да осигури правата, придобити съгласно настоящото споразумение, да бъдат упражнени по начин, който насърчава по-специално:
 i)
 разпространението или използването на информация, създадена, разкрита или предоставена по друг начин, по силата на споразумението;
 ii)
 приемането и изпълнението на международни стандарти.
 II. ПРОИЗВЕДЕНИЯ, ПРЕДМЕТ НА АВТОРСКО ПРАВО
 Авторското право, принадлежащо на страните или на техните участници, се тълкува в съответствие с Бернската конвенция (Парижкия акт, 1971 г.).
 III. ПРОИЗВЕДЕНИЯ НА НАУЧНАТА ЛИТЕРАТУРА
 Без оглед на раздел IV, освен когато в ПТУ бъде договорено друго условие, публикуването на резултати от научни изследвания става съвместно от страните или участниците в съвместното изследване. При условията на горепосоченото правило се прилагат следните процедури:
 1.
 В случай на публикуване от някоя страна или от публични органи на тази страна на научни и технически списания, статии, доклади, книги, включително видео и софтуер, произтичащи от съвместно изследване съгласно настоящото споразумение, другата страна има право на неизключителна, неотменяема, освободена от авторско възнаграждение лицензия за цял свят за превод, възпроизвеждане, преработване, предаване и публично разпространение на такива произведения.
 2.
 Страните осигуряват колкото е възможно по-широко разпространение на литературни произведения с научен характер, произтичащи от съвместни изследвания съгласно настоящото споразумение и публикувани от независими издатели.
 3.
 Всички копия на произведение, предмет на авторско право, които са публично разпространени и подготвени съгласно тези условия, трябва да посочват имената на автора/ите на произведението, освен когато авторът или авторите изрично откаже или откажат да бъде или бъдат посочени поименно. Те трябва да съдържат също ясно видимо потвърждение на съвместната подкрепа от страните.
 IV. НЕРАЗКРИТА ИНФОРМАЦИЯ
 A. Неразкрита документирана информация
 1. Всяка страна или нейните участници, според случая, идентифицира възможно най-рано и за предпочитане в ПТУ информацията, която желае да остане неразкрита по отношение на настоящото споразумение, като отчита, inter alia, следните критерии:
 —
 поверителността на информацията в смисъл, че информацията като цяло или в точна конфигурация или съвкупност от нейни компоненти, не е общоизвестна


text:
сред експерти в областта или свободно достъпна за тях със законни средства,
 —
 действителната или потенциалната търговска стойност на информацията, произтичаща от нейната поверителност,
 —
 предишна защита на информацията ако лицето, под чийто законен контрол се намира тя е предприело стъпки, които са били оправдани предвид обстоятелствата, за поддържане на нейната поверителност.
 Страните и участниците могат в определени случаи, освен когато е указано друго, да се договорят, че част или цялата информация, предоставена, разменена или създадена в процеса на съвместното изследване съгласно споразумението, не може да бъде разкривана.
 2. Всяка страна се задължава да осигури неразкритата информация по настоящото споразумение и нейният съответно привилегирован характер да подлежи на незабавно признаване като такава от другата страна, например чрез подходящо маркиране или ограничителна легенда. Това се отнася и за всяко възпроизвеждане на посочената информация, цялостно или частично.
 Страна, получаваща неразкрита информация съгласно споразумението, зачита нейния привилегирован характер. Тези ограничения се прекратяват автоматично, когато тази информация бъде разкрита от собственика без ограничение сред експерти в областта.
 3. Неразкрита информация, съобщена по силата на настоящото споразумение, може да бъде разпространена от получаващата страна пред лица от или назначени в получаващата страна и други заинтересовани служби или агенции на получаващата страна, упълномощени за конкретните цели на провежданото съвместно изследване, при условие че всяка така разпространена неразкрита информация е предмет на споразумение за поверителност и подлежи на незабавно признаване като такава, както е посочено по-горе.
 4. С предварителното писмено съгласие на страната, предоставяща неразкрита информация по силата на настоящото споразумение, получаващата страна може да разпространява такава неразкрита информация по-широко, отколкото иначе е позволено съгласно параграф 3 по-горе. Страните си сътрудничат по разработването на процедури за поискване и получаване на предварително писмено съгласие за такова по-широко разпространение, и всяка страна дава такова одобрение до степента, позволена от нейните вътрешни политики, законови и подзаконови нормативни актове.
 Б. Недокументирана неразкрита информация
 Недокументирана, неразкрита или друга поверителна или привилегирована информация, предоставена на семинари и други събрания, организирани по силата на настоящото споразумение, или информация, произтичаща от назначаването на персонал, използване на съоръжения, или съвместни проекти, се третира от страните или от техните участници съгласно принципа за документирана информация, посочен в споразумението, обаче при условие че получателят на такава неразкрита или друга поверителна или привилегирована информация е бил информиран за поверителния характер на информацията, съобщена по време на извършването на такова уведомяване.
 В. Контрол
 Всяка страна осигурява неразкритата информация, получена от нея по силата на настоящото споразумение, да бъде контролирана както е предвидено тук. Ако една от страните разбере, че ще бъде или може разумно да се очаква, че ще стане неспособна да изпълни условията за неразпространение съгласно горните параграфи А и Б, тя незабавно информира другата страна. След това страните се консултират за да определят съответния курс на действие.
 (1) Дефиниции на понятията, упоменати в тези ръководни принципи, се съдържат в приложение II.
 (2) Ориентировъчните характеристики на такива ПТУ са изложени в приложение III.
 ПРИЛОЖЕНИЕ II
 ДЕФИНИЦИИ
 1.
 ИНТЕЛЕКТУАЛНА СОБСТВЕНОСТ: има значението, посочено в член 2 на Конвенцията за създаване на Световната организация за интелектуална собственост, съставена в Стокхолм на


text:
14 юли 1967 г.
 2.
 УЧАСТНИК: всяко физическо или юридическо лице, включително самите страни, участващо в проект по настоящото споразумение.
 3.
 СЪВМЕСТНО ИЗСЛЕДВАНЕ: изследване, реализирано и/или финансирано със съвместния принос на страните и със съдействието на участници на двете страни, където е уместно.
 4.
 ИНФОРМАЦИЯ: научни или технически данни, резултати или методи на изследователска и развойна дейност, произтичаща от СЪВМЕСТНОТО ИЗСЛЕДВАНЕ и всяка друга информация, която страните и/или участниците, ангажирани в СЪВМЕСТНОТО ИЗСЛЕДВАНЕ считат за необходимо да бъде предоставена или обменена по силата на настоящото споразумение или на изследване съгласно споразумението.
 ПРИЛОЖЕНИЕ III
 ПОКАЗАТЕЛНИ ХАРАКТЕРИСТИКИ НА ПЛАН ЗА ТЕХНОЛОГИЧНО УПРАВЛЕНИЕ (ПТУ)
 ПТУ е специфично споразумение, което участниците сключват за реализирането на съвместно изследване и на съответните права и задължения на участниците. По отношение на правата върху интелектуална собственост ПТУ нормално обхваща, inter alia: собственост, защита, права на ползване за изследователски и развойни цели, експлоатация и разпространение, включително споразумения за съвместно публикуване, правата и задълженията на гостуващи изследователи и процедури за разрешаване на спорове. ПТУ може да бъде насочен и към основна и предварителна информация, лицензиране и доставки.


text:
 Важна правна забележка
 |
 22005D0093
 Официален вестник n° L 306 , 24/11/2005 стр. 0014 - 0015
 Решение на Съвместния комитет на ЕИПNo 93/2005от 8 юли 2005 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към Споразумението бе изменено с Решение No 51/2005 на Съвместния комитет на ЕИП от 29 април 2005 г. [1](2) Регламент (ЕО) No 745/2004 на Комисията от 16 април 2004 г. относно определяне на мерки по отношение на внос на продукти от животински произход, предназначени за лична консумация [2], следва да бъде включен в Споразумението.(3) Настоящото решение не се отнася за Исландия и Лихтенщайн,РЕШИ:Член 1След точка 126 (Решение 2005/91/ЕО на Комисията) на част 1.2 на глава I на приложението към Споразумението се добавя следната точка:"127. 32004R 0745(01): Регламент (ЕО) No 745/2004 на Комисията от 16 април 2004 г. за определяне на мерки по отношение на внос на продукти от животински произход, предназначени за лична консумация (ОВ L 122, 26.4.2004 г., стр. 1).За целите на настоящото споразумение разпоредбите на регламента се адаптират, както следва:а) в член 2 се добавя следният текст:- "за месо от дивеч и продукти от месо от дивеч, които влизат в Норвегия от Свалбард, при условие че тяхното количество или брой не превишава 5 kg на човек."б) Думите "Европейския съюз", които фигурират в забележката в приложение II, се заменят с думите "Европейския съюз и в Норвегия".в) Думата "Норвегия" в член 1, параграф 4, която се намира в бележката под линия на забележката в приложение II и в съобщението в приложение III, се заличава."Член 2Текстът на Регламент (ЕО) No 745/2004 на норвежки език, който предстои да бъде публикуван в притурката за ЕИП към Официален вестник на Европейския съюз, е автентичен.Член 3Настоящото решение влиза в сила на 9 юли 2005 г., при условие че всички нотификации до Съвместния комитет на ЕИП в съответствие с член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 8 юли 2005 година.За Съвместния комитет на ЕИППредседателHSH Prinz Nikolaus von Liechtenstein[1] ОВ L 239, 15.9.2005 г., стр. 22.[2] ОВ L 122, 26.4.2004 г., стр. 1.[***] Няма посочени конституционни изисквания.--------------------------------------------------


text:
 |
 22010A0622(02)
 Споразумение под формата на размяна на писма между Европейския съюз и Република Чили относно временното прилагане на договореността относно опазването на запасите от риба меч в югоизточната част на Тихия океан
 Официален вестник n° L 155 , 22/06/2010 стр. 0010 - 0018
 Договореностотносно опазването на запасите от риба меч в югоизточната част на Тихия океан1. Настоящият документ замества Временното споразумение от 25 януари 2001 г. ("Споразумението от 2001 г.") и трансформира временната уговорка в окончателен ангажимент за сътрудничество за дългосрочното опазване и управление на запасите от риба меч в югоизточната част на Тихия океан.2. Договореността има за цел приятелско уреждане на споровете относно риболова на риба меч [1], които съществуват понастоящем между Чили и Европейската общност (чийто правоприемник сега е Европейският съюз (ЕС) в Международния трибунал по морско право (ITLOS) и в Световната търговска организация (СТО).3. Страните потвърждават официално, че настоящата договореност осигурява основната рамка за опазването на рибата меч в югоизточната част на Тихия океан, нейното управление и сътрудничеството за това.4. Двустранният научно-технически комитет ЕС/Чили (ДНТК) ще продължи да представлява необходимата точка за контакт по въпросите от общ интерес относно опазването на рибата меч и с оглед на максимално увеличаване на усилията за научно/техническо сътрудничество и ще има следния мандат:а) да служи като форум за обмен на информация относно запасите от риба меч и риболовните дейности на ЕС и Чили и всяка друга информация, която се изисква за решенията за опазване и управление;б) периодично да оценява състоянието на запасите, да наблюдава риболовните тенденции и да оценява въздействието върху нецелевите видове и морската екосистема;в) да преразглежда съществуващите мерки за опазване и да дава становище за възможните нови такива, включително регламенти за прилова;г) да идентифицира приоритетите за научните изследвания в контекста на Работната програма и да изготвя всякакви допълнителни програми, включително протоколи за събирането на данни;д) да обменя информация и насърчава използването на безопасни за околната среда и рентабилни риболовни уреди;е) да обменя преди заседанията на ДНТК данни за улова и риболовното усилие, обхващащи всички сегменти от техните съответни флоти в югоизточната част на Тихия океан;ж) да обмисля по-нататъшни начини за сътрудничество в научната, техническата или административната сфера.5. ДНТК ще бъде свикан на извънредно заседание (TIMING) с цел да започне работа по своя мандат, като вземе предвид следните цели и принципи, одобрени от страните:а) техният съответен риболов на риба меч се извършва при ниво на улова, чрез което да се поддържат запасите на или близо до максималния устойчив улов (MSY), по начин, съответстващ на целта за осигуряване на устойчивост на тези ресурси, както и на опазването на морската екосистема;б) разпределението, пространствената структура и динамиката на запасите се наблюдават от риболовни кораби на Чили и на ЕС, при чиито научни наблюдения се спазват одобрените параметри за научни изследвания, предвидени с цел разработването на солидни оценки и впоследствие даването на подходящи управленски отговори;в) въведените системи за събиране на данни следва да бъдат надеждни, бързи и съвместими с изискванията и мащаба на риболова на риба меч;г) страните поддържат своето сегашно ниво на риболов на риба меч, отчетено чрез настоящия брой кораби


text: или чрез историческия максимум на техни кораби, действащи в югоизточната част на Тихия океан, с цел да се гарантира устойчивостта на запаса от риба меч.6. Страните запазват своя ангажимент за по-нататъшно развиване на връзката между това двустранно сътрудничество и многостранната консултация, поддържана от ЕС и Чили.7. Настоящата многостранна консултация следва да включи всички съответни участници в риболова на риба меч в югоизточната част на Тихия океан и поканените наблюдатели от съществуващи организации с легитимен интерес към риболова на риба меч.8. ЕС и Чили запазват своя ангажимент за ефективното насърчаване на многостранно сътрудничество за опазването и управлението на тези запаси в тяхното местообитание и екосистема и по целия път на миграция.9. Страните надлежно вземат предвид действията, предприети на многостранно равнище, и се стремят да насърчават подобни инициативи за опазване и управление в регионалните организации за управление на рибарството, на които са членове, с цел да гарантират устойчивото развитие на риболова на риба меч.10. В тази връзка страните се стремят да насърчават прилагането от други участници в риболова на риба меч на посочените по-горе принципи и цели, особено във връзка с поддържането на техните сегашни нива на риболов.11. В съответствие с посочените по-горе принципи и в контекста на Работната програма, разработвана от ДНТК, страните ще определят общ протокол за анализ, обработка и оценка на информацията, събрана от техните риболовни кораби. Такъв протокол следва да бъде насочен към идентифициране на състоянието на запаса в пространствено и времево отношение, като се изследват неговият състав и биологичните му характеристики и се проучат неговите местообитания, с цел да се увеличат знанията на страните, като се вземе предвид и потенциалното въздействие на риболова върху компонентите на неговата екосистема, свързаните или зависимите видове и изискванията за намаляване на екологичните последици и отрицателното въздействие върху птиците, костенурките и акулите, както и хранителните вериги и физическата околна среда на югоизточната част на Тихия океан.12. Страните декларират, че съгласно настоящата договореност техните риболовни кораби няма да бъдат обвързани от специфични мерки за опазване, съгласно които да се предвижда минимална дължина за улавяните видове.13. Все пак те прилагат подход на предпазливост, като вземат предвид всички биологични характеристики на улова и въз основа на най-добрите научни становища се стремят към по-нататъшна разработка и прилагане на алтернативни мерки, предвидени да гарантират, че риболовните дейности не създават риск от неприемливо въздействие върху чувствителни местообитания в рамките на морската околна среда.14. Страните потвърждават, че техните кораби имат следните задължения:а) използване на работеща VMS, свързана постоянно с държавата на знамето;б) редовно предоставяне на данни относно вида на кораба, улова, риболовното усилие по зони и периоди, които се обменят от страните преди заседанията на ДНТК;в) предоставяне и обмен на информация относно безопасни за околната среда и рентабилни риболовни съоръжения;г) събиране на данни, които се изискват за оценките на ДНТК на динамиката и на статуса на риболова на риба меч в югоизточната част на Тихия океан и на друга информация за целите на опазването и управлението.15. Страните са съгласни, че в съответствие с целите, съдържащи се в настоящата договореност по отношение на сегашните нива на риболовното усилие, нивата на


text: улова, чрез които да се поддържат запасите на или близо до максималния устойчив улов (MSY), в съответствие с целта за осигуряване на устойчивост на тези ресурси, както и при спазване на разпоредбите относно наблюдението и обмена на информация, на корабите на ЕС, извършващи риболов на риба меч, се предоставя достъп до определени чилийски пристанища.16. Процедурите за достъп за разтоварване на сушата и претоварване в определени чилийски пристанища се съдържат в приложение I към настоящата договореност.17. Страните съвместно ще уведомят ITLOS, че вследствие на постигането на споразумение по спора те са се съгласили да поискат прекратяване на производството (дело No 7, гледано от ITLOS) и молят Съда да издаде постановление за прекратяване и за заличаване от регистратора на това дело от списъка с дела. Понеже страните са се съгласили да прекратят производството пред ITLOS като пряко следствие от постигането на споразумение по спора, те ще поискат също така от Съда да отбележи този факт и да посочи в съответното постановление за прекратяване или в приложението към него условията на споразумението.18. Страните ще информират и генералния директор на СТО, че производството за задължително уреждане на спор, гледано от ITLOS (дело No 7), е било прекратено и ще му съобщят условията на постигнатото споразумение, като изразят решението на страните да не възобновяват процедурата за уреждане на спорове по Договореността на СТО за уреждане на спорове относно случай DS 193 във връзка с прилагането на съответните членове от ГАТТ за транзитното преминаване, претоварването и търговския достъп до чилийски пристанища на кораби на ЕС, извършващи риболов на риба меч.19. Страните са съгласни да прилагат спрямо настоящата договореност разпоредбите относно избягването и уреждането на спорове, определени в дял VIII от Споразумението за асоцииране между Европейската общност и нейните държави-членки, от една страна, и Република Чили, от друга страна, което влезе в сила на 1 февруари 2003 г.20. Настоящата договореност влиза в сила на първия ден от първия месец след този, през който страните са се нотифицирали взаимно за приключването на необходимите за целта процедури.21. Страните са съгласни да прилагат временно точка 15 по-горе след подписването и във всеки случай не по-късно от 31 декември 2009 г.22. Нотификациите се изпращат на генералния секретар на Съвета на Европейския съюз, който е депозитар на настоящата договореност.23. От датата на нейното влизане в сила настоящата договореност заменя Временното споразумение, подписано от страните на 25 януари 2001 г.За Европейския съюзЗа Република Чили[1] Дело No 7, гледано от ITLOS, и случай DS 19, разглеждан от СТО.--------------------------------------------------ПРИЛОЖЕНИЕ Ii) За целите на прилагането на договореността 45 дни преди заседанията на ДНТК, посочени в параграф 4 от Договореността, страните си предоставят взаимно списък на корабите, съдържащ следните данни:1. име на кораба;2. позивна;3. регистрационен номер на ИМО (ако има такъв);4. име и подробности за корабособственика (гражданство, адрес);5. държава на знамето на кораба;6. обща дължина (m);7. марка и модел на системата за автоматично позициониране, както и нейният идентификационен код и името на бреговата станция (LES), с която работи;8. име и адрес на лицето за контакти в държавата на знамето и в Европейската комисия.ii) Капитанът на кораб на


text: ЕС или негов представител, който желае да влезе в определено чилийско пристанище, уведомява компетентните чилийски органи чрез формуляр А, прикрепен към настоящото приложение, поне 72 часа преди планираното пристигане в пристанището.iii) Компетентните чилийски органи официално потвърждават по електронен път или по друг начин в рамките на 24 часа, че достъпът е предоставен и че операцията по разтоварване на сушата или претоварване може да се проведе.iv) В съответствие с параграф 14, буква а) всеки път когато кораб на ЕС влиза в чилийската ИИЗ (EEZ) с цел получаване на достъп до пристанище, той незабавно ще изпраща спътников сигнал до Centro de Monitoreo y Control de la Direccion General del Territorio Maritimo y Marina Mercante чрез центъра за наблюдение на риболова (FMC) на своята държава на знамето.Честотата на базовите доклади на системата VMS трябва да бъде на всеки 60 минути.v) На първото заседание на ДНТК Чили трябва да предостави координатите на своята ИИЗ.vi) Ако чилийските компетентни органи имат ясни основания да смятат, че посочената по-горе информация, предоставена от риболовния кораб на ЕС, не е вярна, записаните навигационни данни на кораба се предоставят от компетентните органи на неговата държава на знамето при поискване от страна на компетентните чилийски органи. В този случай Чили незабавно ще информира държавата на знамето и Европейската комисия с оглед консултация със съответните органи.vii) Посочените от компетентните чилийски органи инспектори могат да проверяват документите, бордовия дневник, риболовните уреди и улова на борда по време на операциите по разтоварване на сушата или претоварване. Такава инспекция се провежда по начин, който да не предизвиква необосновано забавяне на операциите по разтоварване на сушата или претоварване, които, доколкото е възможно, следва да се извършват в срок до 24 часа след пристигането в пристанището. Преди инспекцията от инспекторите се изисква да представят на капитана на кораба съответния документ, който показва, че са инспектори.viii) Чилийските компетентни органи гарантират, че резултатите от пристанищните инспекции винаги се представят на капитана на кораба за преглед и подпис и че докладът се попълва и подписва от инспектора. На капитана на инспектирания кораб се дава възможност да добави коментари към доклада и според случая да се свърже със съответните органи на държавата на знамето, по-специално когато съществуват сериозни трудности с разбирането на съдържанието на доклада.ix) Чилийските компетентни органи гарантират, че копие от доклада от инспекцията се предоставя на капитана на инспектирания кораб, за да бъде пазено на борда на кораба, както и на компетентните органи на държавата на знамето на инспектирания кораб.х) Капитаните на корабите имат правото да решат какво да направят с улова на своя кораб.xi) В съответствие с параграфи 15 и 16 корабите на ЕС ще използват следните определени за достъп пристанища: Arica, Antofagasta и Punta Arenas.xii) Единствено следните дейности могат да бъдат извършвани в разрешените пристанища:1. разтоварване на суша на запаси от риба меч;2. претоварване на запаси от риба меч;3. попълване на запасите на кораба;4. ремонти по кораба.Гореизложеното не засяга възможността за кораби на ЕС да получат достъп до други подходящи чилийски пристанища, съобщени от чилийските власти, единствено с цел ремонт на корабите.Във връзка с попълването на запасите


text: от храни, смазочни масла, гориво и материали за опаковане, преработка на борда и всяка друга всекидневна нужда на борда, както и промените в екипажа корабът може да вземе на борда само толкова, колкото е нужно за неговото собствено функциониране; товаренето на запаси и качването на борда на членове на екипажа, които са предназначени за други риболовни кораби, са забранени. Тези разпоредби не се прилагат при спешни случаи или форсмажорни обстоятелства.xiii) Чилийските компетентни органи ще откажат достъп до пристанище на тези кораби на ЕС, които не спазват гореизложеното. Отказът на достъп следва да бъде мотивиран, а причините за него — незабавно и официално съобщени на капитана на кораба, на държавата на знамето и на Европейската комисия. Такива случаи на отказ на достъп се обсъждат от страните на следващото заседание на ДНТК и дотогава корабът няма достъп до чилийските пристанища.xiv) При поискване на една от страните се свиква извънредно заседание на ДНТК, за да се обсъди всеки въпрос, свързан с прилагането на Договореността.ФОРМУЛЯР AИНФОРМАЦИЯ, КОЯТО СЕ ПРЕДОСТАВЯ ПРЕДВАРИТЕЛНО ОТ КОРАБИТЕ, ПОИСКАЛИ ВЛИЗАНЕ В ПРИСТАНИЩЕ1. Планирано пристанище на посещение2. Очаквани дата и час на пристигане3. Цел(и)4. Име на кораба5. Държава на знамето6. Вид на кораба7. Международна радиопозивна8. Информация за контакти с кораба9. Собственик/ци на кораба10. Идентификационен номер на сертификата за регистрация11. Идентификационен номер на ИМО, ако има такъв12. Външен идентификационен номер, ако има такъв13. Размери на корабаДължинаШирочинаГазене14. Име и гражданство на капитана на кораба15. Общ улов на бордаВидовеФорма на продуктаЗона на уловКоличество16. Улов за разтоварванеВидовеКоличество17. Улов, който ще се претоварва в пристанищетоВидовеКоличество18. Крайно местоназначение на уловаЧилиДруго+++++ TIFF +++++--------------------------------------------------ПРИЛОЖЕНИЕ БМИСИЯ НА ЧИЛИ КЪМ ЕВРОПЕЙСКИЯ СЪЮЗNo 177/2009Мисията на Чили към Европейския съюз поднася своите комплименти на Rенерална дирекция "Морско дело и рибарство" на Европейската комисия и има честта да се позове на доклада, договорен между Европейската комисия и Чили след двустранните технически консултации, проведени в Ню Йорк на 5— 6 октомври 2009 г. относно рибата меч в югоизточната част на Тихия океан.По отношение на подточка xi) от приложение I към доклада Мисията на Чили поднася молбата си на Rенерална дирекция "Морско дело и рибарство" да измени списъка на определените от Чили пристанища, съгласно доклада.За тази цел Мисията на Чили уведомява с настоящото Rенерална дирекция "Морско дело и рибарство", че новите определени пристанища са Arica, Antofagasta и Punta Arenas.Мисията на Чили към Европейския съюз отправя молба към Rенерална дирекция "Морско дело и рибарство" на Европейската комисия да вземе под внимание посочения по-горе въпрос и ѝ поднася своите почитания.Брюксел, 23 ноември 2009 г.До Rенерална дирекция "Морско дело и рибарство"на Европейската комисияБрюксел--------------------------------------------------Споразумениепод формата на размяна на писма между Европейския съюз и Република Чили относно временното прилагане на договореността относно опазването на запасите от риба меч в югоизточната част на Тихия океанА. Писмо от Европейския съюзУважаема госпожо/уважаеми господине,Имам честта да се позова на преговорите, проведени в Брюксел на 15 и 16 октомври 2008 г. между Европейския съюз и Чили, които доведоха до Договореността относно опазването на запасите от риба меч в югоизточната част на Тихия океан (по-долу "Договореността"), както и до двустранните технически разговори в Ню Йорк на 5


text: и 6 октомври 2009 г.Европейският съюз започна своите вътрешни процедури за сключването на Договореността относно опазването на запасите от риба меч в югоизточната част на Тихия океан, постигната на 15— 16 октомври 2008 г., заедно с подробното приложение I, по което беше постигнато съгласие на 5— 6 октомври 2009 г.До завършването на тези процедури Европейският съюз ще прилага временно Договореността относно опазването на запасите от риба меч в югоизточната част на Тихия океан, постигната на 15— 16 октомври 2008 г., и приложение I към нея, по което беше постигнато съгласие на 5— 6 октомври 2009 г. и което беше допълнено с вербална нота от страна на Чили от 23 ноември 2009 г.Следните документи и информация представляват неделима част от настоящото Споразумение под формата на размяна на писма:а) Договореността, одобрена на 15— 16 октомври 2008 г. в Брюксел, изменена със:б) подробното приложение I към Договореността, по което беше постигнато съгласие по време на двустранната техническа среща на 5— 6 октомври 2009 г. в Ню Йорк;в) вербалната нота на Чили от 23 ноември 2009 г., с която чилийските пристанища Arica, Antofagasta и Punta Arenas се определят за пристанища за достъп на корабите на ЕС, извършващи риболов на риба меч в открито море в югоизточната част на Тихия океан, във връзка с подточка xi) от приложението, посочено в буква б) по-горе;г) първото заседание на Двустранния научно-технически комитет ще се проведе най-късно на 1 януари 2011 г.Ще Ви бъда задължен, ако потвърдите получаването на настоящото писмо и факта, че това писмо заедно с Вашия отговор представляват споразумение между Чили и Европейския съюз да се приложи временно Договореността в съответствие с разпоредбите, които се съдържат в документите, изброени по-горе.Настоящото споразумение ще се прилага от деня, следващ деня на Вашия отговор.Моля, приемете, уважаема госпожо/уважаеми господине, моите най-високи почитания.За Европейския съюзПредседателБ. Писмо от Република ЧилиУважаема госпожо/уважаеми господине,Имам честта да потвърдя получаването на Вашето писмо с днешна дата, което гласи следното:"Имам честта да се позова на преговорите, проведени в Брюксел на 15 и 16 октомври 2008 г. между Европейския съюз и Чили, които доведоха до Договореността относно опазването на запасите от риба меч в югоизточната част на Тихия океан (по-долу "Договореността"), както и до двустранните технически разговори в Ню Йорк на 5 и 6 октомври 2009 г.Европейският съюз започна своите вътрешни процедури за сключването на Договореността относно опазването на запасите от риба меч в югоизточната част на Тихия океан, постигната на 15— 16 октомври 2008 г., заедно с подробното приложение I, по което беше постигнато съгласие на 5— 6 октомври 2009 г.До завършването на тези процедури Европейският съюз ще прилага временно Договореността относно опазването на запасите от риба меч в югоизточната част на Тихия океан, постигната на 15— 16 октомври 2008 г., и приложение I към нея, по което беше постигнато съгласие на 5— 6 октомври 2009 г. и което беше допълнено с вербална нота от страна на Чили от 23 ноември 2009 г.Следните документи и информация представляват неделима част от настоящото Споразумение под формата на размяна на писма:а) Договореността, одобрена на 15— 16 октомври 2008 г. в


text: Брюксел, изменена със:б) подробното приложение I към Договореността, по което беше постигнато съгласие по време на двустранната техническа среща на 5— 6 октомври 2009 г. в Ню Йорк;в) вербалната нота на Чили от 23 ноември 2009 г., с която чилийските пристанища Arica, Antofagasta и Punta Arenas се определят за пристанища за достъп на корабите на ЕС, извършващи риболов на риба меч в открито море в югоизточната част на Тихия океан, във връзка с подточка xi) от приложението, посочено в буква б) по-горе.г) първото заседание на Двустранния научно-технически комитет ще се проведе най-късно на 1 януари 2011 г.Ще Ви бъда задължен, ако потвърдите получаването на настоящото писмо и факта, че това писмо заедно с Вашия отговор представляват споразумение между Чили и Европейския съюз да се приложи временно Договореността в съответствие с разпоредбите, които се съдържат в документите, изброени по-горе.Настоящото споразумение ще се прилага от деня, следващ деня на Вашия отговор."Имам честта да потвърдя, че Вашето писмо и настоящият отговор представляват споразумение между Чили и Европейския съюз.Моля, приемете, уважаема госпожо/уважаеми господине, моите най-високи почитания.За Република ЧилиПредседател--------------------------------------------------ПРИЛОЖЕНИЕДОГОВОРЕНОСТ ОТНОСНО ОПАЗВАНЕТО НА ЗАПАСИТЕ ОТ РИБА МЕЧ В ЮГОИЗТОЧНАТА ЧАСТ НА ТИХИЯ ОКЕАН1. Настоящият документ замества Временното споразумение от 25 януари 2001 г. ("Споразумението от 2001 г.") и трансформира временната уговорка в окончателен ангажимент за сътрудничество за дългосрочното опазване и управление на запасите от риба меч в югоизточната част на Тихия океан.2. Договореността има за цел приятелско уреждане на споровете относно риболова на риба меч [1], които съществуват понастоящем между Чили и Европейската общност (чийто правоприемник сега е Европейският съюз (ЕС) в Международния трибунал по морско право (ITLOS) и в Световната търговска организация (СТО).3. Страните потвърждават официално, че настоящата договореност осигурява основната рамка за опазването на рибата меч в югоизточната част на Тихия океан, нейното управление и сътрудничеството за това.4. Двустранният научно-технически комитет ЕС/Чили (ДНТК) ще продължи да представлява необходимата точка за контакт по въпросите от общ интерес относно опазването на рибата меч и с оглед на максимално увеличаване на усилията за научно/техническо сътрудничество и ще има следния мандат:а) да служи като форум за обмен на информация относно запасите от риба меч и риболовните дейности на ЕС и Чили и всяка друга информация, която се изисква за решенията за опазване и управление;б) периодично да оценява състоянието на запасите, да наблюдава риболовните тенденции и да оценява въздействието върху нецелевите видове и морската екосистема;в) да преразглежда съществуващите мерки за опазване и да дава становище за възможните нови такива, включително регламенти за прилова;г) да идентифицира приоритетите за научните изследвания в контекста на Работната програма и да изготвя всякакви допълнителни програми, включително протоколи за събирането на данни;д) да обменя информация и насърчава използването на безопасни за околната среда и рентабилни риболовни уреди;е) да обменя преди заседанията на ДНТК данни за улова и риболовното усилие, обхващащи всички сегменти от техните съответни флоти в югоизточната част на Тихия океан;ж) да обмисля по-нататъшни начини за сътрудничество в научната, техническата или административната сфера.5. ДНТК ще бъде свикан на извънредно заседание (TIMING) с цел да започне работа по своя мандат, като вземе предвид следните цели


text: и принципи, одобрени от страните:а) техният съответен риболов на риба меч се извършва при ниво на улова, чрез което да се поддържат запасите на или близо до максималния устойчив улов (MSY), по начин, съответстващ на целта за осигуряване на устойчивост на тези ресурси, както и на опазването на морската екосистема;б) разпределението, пространствената структура и динамиката на запасите се наблюдават от риболовни кораби на Чили и на ЕС, при чиито научни наблюдения се спазват одобрените параметри за научни изследвания, предвидени с цел разработването на солидни оценки и впоследствие даването на подходящи управленски отговори;в) въведените системи за събиране на данни следва да бъдат надеждни, бързи и съвместими с изискванията и мащаба на риболова на риба меч;г) страните поддържат своето сегашно ниво на риболов на риба меч, отчетено чрез настоящия брой кораби или чрез историческия максимум на техни кораби, действащи в югоизточната част на Тихия океан, с цел да се гарантира устойчивостта на запаса от риба меч.6. Страните запазват своя ангажимент за по-нататъшно развиване на връзката между това двустранно сътрудничество и многостранната консултация, поддържана от ЕС и Чили.7. Настоящата многостранна консултация следва да включи всички съответни участници в риболова на риба меч в югоизточната част на Тихия океан и поканените наблюдатели от съществуващи организации с легитимен интерес към риболова на риба меч.8. ЕС и Чили запазват своя ангажимент за ефективното насърчаване на многостранно сътрудничество за опазването и управлението на тези запаси в тяхното местообитание и екосистема и по целия път на миграция.9. Страните надлежно вземат предвид действията, предприети на многостранно равнище, и се стремят да насърчават подобни инициативи за опазване и управление в регионалните организации за управление на рибарството, на които са членове, с цел да гарантират устойчивото развитие на риболова на риба меч.10. В тази връзка страните се стремят да насърчават прилагането от други участници в риболова на риба меч на посочените по-горе принципи и цели, особено във връзка с поддържането на техните сегашни нива на риболов.11. В съответствие с посочените по-горе принципи и в контекста на Работната програма, разработвана от ДНТК, страните ще определят общ протокол за анализ, обработка и оценка на информацията, събрана от техните риболовни кораби. Такъв протокол следва да бъде насочен към идентифициране на състоянието на запаса в пространствено и времево отношение, като се изследват неговият състав и биологичните му характеристики и се проучат неговите местообитания, с цел да се увеличат знанията на страните, като се вземе предвид и потенциалното въздействие на риболова върху компонентите на неговата екосистема, свързаните или зависимите видове и изискванията за намаляване на екологичните последици и отрицателното въздействие върху птиците, костенурките и акулите, както и хранителните вериги и физическата околна среда на югоизточната част на Тихия океан.12. Страните декларират, че съгласно настоящата договореност техните риболовни кораби няма да бъдат обвързани от специфични мерки за опазване, съгласно които да се предвижда минимална дължина за улавяните видове.13. Все пак те прилагат подход на предпазливост, като вземат предвид всички биологични характеристики на улова и въз основа на най-добрите научни становища се стремят към по-нататъшна разработка и прилагане на алтернативни мерки, предвидени да гарантират, че риболовните дейности не


text: създават риск от неприемливо въздействие върху чувствителни местообитания в рамките на морската околна среда.14. Страните потвърждават, че техните кораби имат следните задължения:а) използване на работеща VMS, свързана постоянно с държавата на знамето;б) редовно предоставяне на данни относно вида на кораба, улова, риболовното усилие по зони и периоди, които се обменят от страните преди заседанията на ДНТК;в) предоставяне и обмен на информация относно безопасни за околната среда и рентабилни риболовни съоръжения;г) събиране на данни, които се изискват за оценките на ДНТК на динамиката и на статуса на риболова на риба меч в югоизточната част на Тихия океан, и на друга информация за целите на опазването и управлението.15. Страните са съгласни, че в съответствие с целите, съдържащи се в настоящата договореност по отношение на сегашните нива на риболовното усилие, нивата на улова, чрез които да се поддържат запасите на или близо до максималния устойчив улов (MSY), в съответствие с целта за осигуряване на устойчивост на тези ресурси, както и при спазване на разпоредбите относно наблюдението и обмена на информация, на корабите на ЕС, извършващи риболов на риба меч, се предоставя достъп до определени чилийски пристанища.16. Процедурите за достъп за разтоварване на сушата и претоварване в определени чилийски пристанища се съдържат в приложение I към настоящата договореност.17. Страните съвместно ще уведомят ITLOS, че вследствие на постигането на споразумение по спора те са се съгласили да поискат прекратяване на производството (дело No 7, гледано от ITLOS) и молят Съда да издаде постановление за прекратяване и за заличаване от регистратора на това дело от списъка с дела. Понеже страните са се съгласили да прекратят производството пред ITLOS като пряко следствие от постигането на споразумение по спора, те ще поискат също така от Съда да отбележи този факт и да посочи в съответното постановление за прекратяване или в приложението към него условията на споразумението.18. Страните ще информират и генералния директор на СТО, че производството за задължително уреждане на спор, гледано от ITLOS (дело No 7), е било прекратено и ще му съобщят условията на постигнатото споразумение, като изразят решението на страните да не възобновяват процедурата за уреждане на спорове по Договореността на СТО за уреждане на спорове относно случай DS 193 във връзка с прилагането на съответните членове от ГАТТ за транзитното преминаване, претоварването и търговския достъп до чилийски пристанища на кораби на ЕС, извършващи риболов на риба меч.19. Страните са съгласни да прилагат спрямо настоящата договореност разпоредбите относно избягването и уреждането на спорове, определени в дял VIII от Споразумението за асоцииране между Европейската общност и нейните държави-членки, от една страна, и Република Чили, от друга страна, което влезе в сила на 1 февруари 2003 г.20. Настоящата договореност влиза в сила на първия ден от първия месец след този, през който страните са се нотифицирали взаимно за приключването на необходимите за целта процедури.21. Страните са съгласни да прилагат временно точка 15 по-горе след подписването и във всеки случай не по-късно от 31 декември 2009 г.22. Нотификациите се изпращат на генералния секретар на Съвета на Европейския съюз, който е депозитар на настоящата договореност.23. От датата на нейното


text: влизане в сила настоящата договореност заменя Временното споразумение, подписано от страните на 25 януари 2001 г.ПРИЛОЖЕНИЕ Ii) За целите на прилагането на договореността 45 дни преди заседанията на ДНТК, посочени в параграф 4 от Договореността, страните си предоставят взаимно списък на корабите, съдържащ следните данни:1. име на кораба;2. позивна;3. регистрационен номер на ИМО (ако има такъв);4. име и подробности за корабособственика (гражданство, адрес);5. държава на знамето на кораба;6. обща дължина (m);7. марка и модел на системата за автоматично позициониране, както и нейният идентификационен код и името на бреговата станция (LES), с която работи;8. име и адрес на лицето за контакти в държавата на знамето и в Европейската комисия.ii) Капитанът на кораб на ЕС или негов представител, който желае да влезе в определено чилийско пристанище, уведомява компетентните чилийски органи чрез формуляр А, прикрепен към настоящото приложение, поне 72 часа преди планираното пристигане в пристанището.iii) Компетентните чилийски органи официално потвърждават по електронен път или по друг начин в рамките на 24 часа, че достъпът е предоставен и че операцията по разтоварване на сушата или претоварване може да се проведе.iv) В съответствие с параграф 14, буква а) всеки път когато кораб на ЕС влиза в чилийската ИИЗ (EEZ) с цел получаване на достъп до пристанище, той незабавно ще изпраща спътников сигнал до Centro de Monitoreo y Control de la Direccion General del Territorio Maritimo y Marina Mercante чрез центъра за наблюдение на риболова (FMC) на своята държава на знамето.Честотата на базовите доклади на системата VMS трябва да бъде на всеки 60 минути.v) На първото заседание на ДНТК Чили трябва да предостави координатите на своята ИИЗ.vi) Ако чилийските компетентни органи имат ясни основания да смятат, че посочената по-горе информация, предоставена от риболовния кораб на ЕС, не е вярна, записаните навигационни данни на кораба се предоставят от компетентните органи на неговата държава на знамето при поискване от страна на компетентните чилийски органи. В този случай Чили незабавно ще информира държавата на знамето и Европейската комисия с оглед консултация със съответните органи.vii) Посочените от компетентните чилийски органи инспектори могат да проверяват документите, бордовия дневник, риболовните уреди и улова на борда по време на операциите по разтоварване на сушата или претоварване. Такава инспекция се провежда по начин, който да не предизвиква необосновано забавяне на операциите по разтоварване на сушата или претоварване, които, доколкото е възможно, следва да се извършват в срок до 24 часа след пристигането в пристанището. Преди инспекцията от инспекторите се изисква да представят на капитана на кораба съответния документ, който показва, че са инспектори.viii) Чилийските компетентни органи гарантират, че резултатите от пристанищните инспекции винаги се представят на капитана на кораба за преглед и подпис и че докладът се попълва и подписва от инспектора. На капитана на инспектирания кораб се дава възможност да добави коментари към доклада и според случая да се свърже със съответните органи на държавата на знамето, по-специално когато съществуват сериозни трудности с разбирането на съдържанието на доклада.ix) Чилийските компетентни органи гарантират, че копие от доклада от инспекцията се предоставя на капитана на инспектирания кораб, за да бъде пазено на борда на


text: кораба, както и на компетентните органи на държавата на знамето на инспектирания кораб.х) Капитаните на корабите имат правото да решат какво да направят с улова на своя кораб.xi) В съответствие с параграфи 15 и 16 корабите на ЕС ще използват следните определени за достъп пристанища: Arica, Antofagasta и Punta Arenas.xii) Единствено следните дейности могат да бъдат извършвани в разрешените пристанища:1. разтоварване на суша на запаси от риба меч;2. претоварване на запаси от риба меч;3. попълване на запасите на кораба;4. ремонти по кораба.Гореизложеното не засяга възможността за кораби на ЕС да получат достъп до други подходящи чилийски пристанища, съобщени от чилийските власти, единствено с цел ремонт на корабите.Във връзка с попълването на запасите от храни, смазочни масла, гориво и материали за опаковане, преработка на борда и всяка друга всекидневна нужда на борда, както и промените в екипажа, корабът може да вземе на борда само толкова, колкото е нужно за неговото собствено функциониране; товаренето на запаси и качването на борда на членове на екипажа, които са предназначени за други риболовни кораби, са забранени. Тези разпоредби не се прилагат при спешни случаи или форсмажорни обстоятелства.xiii) Чилийските компетентни органи ще откажат достъп до пристанище на тези кораби на ЕС, които не спазват гореизложеното. Отказът на достъп следва да бъде мотивиран, а причините за него — незабавно и официално съобщени на капитана на кораба, на държавата на знамето и на Европейската комисия. Такива случаи на отказ на достъп се обсъждат от страните на следващото заседание на ДНТК и дотогава корабът няма достъп до чилийските пристанища.xiv) При поискване на една от страните се свиква извънредно заседание на ДНТК, за да се обсъди всеки въпрос, свързан с прилагането на Договореността.ФОРМУЛЯР AИНФОРМАЦИЯ, КОЯТО СЕ ПРЕДОСТАВЯ ПРЕДВАРИТЕЛНО ОТ КОРАБИТЕ, ПОИСКАЛИ ВЛИЗАНЕ В ПРИСТАНИЩЕ1. Планирано пристанище на посещение2. Очаквани дата и час на пристигане3. Цел(и)4. Име на кораба5. Държава на знамето6. Вид на кораба7. Международна радиопозивна8. Информация за контакти с кораба9. Собственик/ци на кораба10. Идентификационен номер на сертификата за регистрация11. Идентификационен номер на ИМО, ако има такъв12. Външен идентификационен номер, ако има такъв13. Размери на корабаДължинаШирочинаГазене14. Име и гражданство на капитана на кораба15. Общ улов на бордаВидовеФорма на продуктаЗона на уловКоличество16. Улов за разтоварванеВидовеКоличество17. Улов, който ще се претоварва в пристанищетоВидовеКоличество18. Крайно местоназначение на уловаЧилиДруго+++++ TIFF +++++ПРИЛОЖЕНИЕ БМИСИЯ НА ЧИЛИ КЪМ ЕВРОПЕЙСКИЯ СЪЮЗNo 177/2009Мисията на Чили към Европейския съюз поднася своите комплименти на Генерална дирекция "Морско дело и рибарство" на Европейската комисия и има честта да се позове на доклада, договорен между Европейската комисия и Чили след двустранните технически консултации, проведени в Ню Йорк на 5— 6 октомври 2009 г. относно рибата меч в югоизточната част на Тихия океан.По отношение на подточка xi) от приложение I към доклада, Мисията на Чили поднася молбата си на Генерална дирекция "Морско дело и рибарство" да измени списъка на определените от Чили пристанища, съгласно доклада.За тази цел Мисията на Чили уведомява с настоящото Генерална дирекция "Морско дело и рибарство", че новите определени пристанища са Arica, Antofagasta и Punta Arenas.Мисията на Чили към Европейския съюз отправя молба към Генерална дирекция "Морско дело и рибарство" на


text:
 4.8.2016
 BG
 Официален вестник на Европейския съюз
 L 211/27
 РЕШЕНИЕ НА СЪВМЕСТНИЯ КОМИТЕТ НА ЕИП
 No 90/2015
 от 30 април 2015 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2016/1273]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1342/2014 на Комисията от 17 декември 2014 г. за изменение на приложения IV и V към Регламент (ЕО) No 850/2004 на Европейския парламент и на Съвета относно устойчивите органични замърсители (1) следва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 12ц (Регламент (ЕО) No 850/2004 на Европейския парламент и на Съвета) от глава XV на приложение II към Споразумението за ЕИП се добавя следното тире:
 „—
 32014 R 1342: Регламент (ЕС) No 1342/2014 на Комисията от 17 декември 2014 г. (ОВ L 363, 18.12.2014 г., стр. 67).“
 Член 2
 Текстовете на Регламент (ЕС) No 1342/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 май 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 363, 18.12.2014 г., стр. 67.
 (*) Без отбелязани конституционни изисквания.


text:
 21.2.2008
 BG
 Официален вестник на Европейския съюз
 L 47/38
 РЕШЕНИЕ НА СЪВМЕСТНИЯ КОМИТЕТ НА ЕИП
 No 116/2007
 от 28 септември 2007 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението бе изменено с Решение No 91/2007 на Съвместния комитет на ЕИП от 6 юли 2007 г. (1)
 (2)
 Решение 2007/230/ЕО на Комисията от 12 април 2007 година относно формуляр във връзка със социалното законодателство, свързано с дейностите по автомобилния транспорт (2) следва да бъде включено в Споразумението,
 РЕШИ:
 Член 1
 След точка 21а (Директива 2006/22/ЕО на Европейския парламент и на Съвета) от приложение XIII към Споразумението се добавя следната точка:
 „21аа.
 32007 D 0230: Решение 2007/230/ЕО на Комисията от 12 април 2007 година относно формуляр във връзка със социалното законодателство, свързано с дейностите по автомобилния транспорт (ОВ L 99, 14.4.2007 г., стр. 14).“
 Член 2
 Текстовете на Решение 2007/230/ЕО на исландски и норвежки език, които следва да бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 29 септември 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 28 септември 2007 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 328, 13.12.2007 г., стр. 40.
 (2) ОВ L 99, 14.4.2007 г., стр. 14.
 (3) Без отбелязани конституционни изисквания.


text:
 Важна правна забележка
 |
 21997D0710(16)
 Официален вестник n° L 182 , 10/07/1997 стр. 0050 - 0051 специално чешко издание глава 11 том 02 стр. 260 - 261 специално испанско издание глава 11 том 02 стр. 260 - 261 специално унгарско издание глава 11 том 02 стр. 260 - 261 специално литвийско издание глава 11 том 02 стр. 260 - 261 LV.ES глава 11 том 02 стр. 260 - 261 MT.ES глава 11 том 02 стр. 260 - 261 PL.ES глава 11 том 02 стр. 260 - 261 SK.ES глава 11 том 02 стр. 260 - 261 специално словенско издание глава 11 том 02 стр. 260 - 261
 Решение на Съвместния комитет на ЕИПNo 17/97от 24 март 1997 годиназа изменение на приложение ХIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение ХIII към Споразумението беше изменено с Решение No 22/96 на Съвместния комитет на ЕИП [1];като има предвид, че Директива 96/26/ЕО на Съвета от 29 април 1996 г. относно допускане до професията на автомобилен превозвач на товари и автомобилен превозвач на пътници и взаимно признаване на дипломи, удостоверения и други официални документи за професионална квалификация, предназначени да улеснят упражняването на правото на свободно установяване на тези превозвачи за осъществяване на вътрешни и международни превози [2], трябва да бъде включена в споразумението,РЕШИ:Член 1Точка 19 (Директива No 77/796/ЕИО на Съвета) на приложение ХIII към Споразумението се заменя със следния текст:"19. 396 L 0026: Директива 96/26/ЕО на Съвета от 29 април 1996 г. относно допускане до професията на автомобилен превозвач на товари и автомобилен превозвач на пътници и взаимно признаване на дипломи, удостоверения и други официални документи за професионална квалификация, предназначени да улеснят упражняването на правото на свободно установяване на тези превозвачи за осъществяване на вътрешни и международни превози (ОВ L 124, 23.5.1996 г., стр. 1)."Член 2Текстът на подзаглавие vi) на глава II на приложение ХIII и текстът на точка 28 (Директива No 74/561/ЕИО на Съвета) на приложение ХIII към Споразумението се заличават.Член 3Подзаглавието "ix) Допускане до професията (пътници)" на глава II на приложение ХIII, текстът на точка 35 (Директива No 74/562/ЕИО на Съвета) и текстът на точка 36 (Регламент (ЕИО) No 3572/90 на Съвета) на приложение ХIII към Споразумението се заличават.Член 4Текстовете на Директива 96/26/ЕО на Съвета на исландски и норвежки език, приложени към съответните езикови версии на настоящото решение, са автентични.Член 5Настоящото решение влиза в сила на 1 април 1997 г., при условие че всички нотификации съгласно член 103, параграф 1 от споразумението са били представени на Съвместния комитет на ЕИП.Член 6Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 24 март 1997 година.За Съвместния комитет на ЕИППредседателC. Day[1] ОВ 186, 25.7.1996 г., стр. 73.[2] ОВ L 124, 23.5.1996 г., стр. 1.--------------------------------------------------


text:
 19.3.2009
 BG
 Официален вестник на Европейския съюз
 L 73/50
 РЕШЕНИЕ НА СЪВМЕСТНИЯ КОМИТЕТ НА ЕИП
 No 14/2009
 от 5 февруари 2009 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението бе изменено с Решение на Съвместния комитет на ЕИП No 129/2008 от 5 декември 2008 г. (1)
 (2)
 Директива 2004/36/ЕО на Европейския парламент и на Съвета от 21 април 2004 г. относно безопасността на въздухоплавателни средства на трети страни, които използват летища на Общността (2), бе включена в Споразумението чрез Решение No 152/2005 на Съвместния комитет на ЕИП от 2 декември 2005 г. (3) със специфичните за всяка страна адаптации.
 (3)
 Директива 2008/49/ЕО на Комисията от 16 април 2008 година за изменение на приложение II към Директива 2004/36/ЕО на Европейския парламент и на Съвета по отношение на критериите за провеждане на наземни инспекции на въздухоплавателни средства, които използват летища на Общността (4), следва да бъде включена в Споразумението.
 (4)
 Регламент (ЕО) No 351/2008 на Комисията от 16 април 2008 година относно прилагане на Директива 2004/36/ЕО на Европейския парламент и на Съвета за определяне на приоритет при наземните инспекции, осъществявани на борда на въздухоплавателни средства, които използват летища на Общността (5), следва да бъде включен в Споразумението,
 РЕШИ:
 Член 1
 Приложение XIII към споразумението се изменя, както следва:
 1.
 В точка 66с (Директива 2004/36/ЕО на Европейския парламент и на Съвета) се добавя следното тире:
 „—
 32008 L 0049: Директива 2008/49/ЕО на Комисията от 16 април 2008 г. (ОВ L 109, 19.4.2008 г., стр. 17).“
 2.
 След точка 66са (Регламент (ЕО) No 768/2006 на Комисията) се добавя следната точка:
 „66сб.
 32008 R 0351: Регламент (ЕО) No 351/2008 на Комисията от 16 април 2008 г. относно прилагане на Директива 2004/36/ЕО на Европейския парламент и на Съвета за определяне на приоритет при наземните инспекции, осъществявани на борда на въздухоплавателни средства, които използват летища на Общността (ОВ L 109, 19.4.2008 г., стр. 7).“
 Член 2
 Текстовете на Директива 2008/49/ЕО и на Регламент (ЕО) No 351/2008 на исландски и норвежки език, които ще бъдат публикувани в притурката за ЕИП на Официален вестник на Европейския съюз, са автентични.
 Член 3
 Настоящото решение влиза в сила на 6 февруари 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 февруари 2009 година.
 За Съвместния комитет на ЕИП
 Председател
 Alan SEATTER
 (1) ОВ L 25, 29.1.2009 г., стр. 36.
 (2) ОВ L 143, 30.4.2004 г., стр. 76.
 (3) ОВ L 53, 23.2.2006 г., стр. 53.
 (4) ОВ L 109, 19.4.2008 г., стр. 17.
 (5) ОВ L 109, 19.4.2008 г., стр. 7.
 (6) Без отбелязани конституционни изисквания.


text:
 21.3.2013
 BG
 Официален вестник на Европейския съюз
 L 81/22
 РЕШЕНИЕ НА СЪВМЕСТНИЯ КОМИТЕТ НА ЕИП
 No 220/2012
 от 7 декември 2012 година
 за изменение на приложение II (Технически наредби, стандарти, изпитвания и сертифициране) и приложение IV (Енергетика) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 206/2012 на Комисията от 6 март 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на климатизатори и вентилатори за разхлаждане (1) следва да бъде включен в Споразумението.
 (2)
 Приложения II и IV към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 След точка 6 (Директива 2009/125/ЕО на Европейския парламент и на Съвета) от глава IV от приложение II към Споразумението за ЕИП се вмъква следната точка:
 „6а.
 32012 R 0206: Регламент (ЕС) No 206/2012 на Комисията от 6 март 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на климатизатори и вентилатори за разхлаждане (ОВ L 72, 10.3.2012 г., стр. 7).“
 Член 2
 След точка 26а (Решение 2008/591/ЕО на Комисията) от приложение IV към Споразумението за ЕИП се вмъква следната точка:
 „26б.
 32012 R 0206: Регламент (ЕС) No 206/2012 на Комисията от 6 март 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на климатизатори и вентилатори за разхлаждане (ОВ L 72, 10.3.2012 г., стр. 7).“
 Член 3
 Текстовете на Регламент (ЕС) No 206/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 8 декември 2012 г., при условие че всички нотификации, предвидени в член 103, параграф 1 от Споразумението, са внесени в Споразумението за ЕИП (2).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 декември 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 72, 10.3.2012 г., стр. 7.
 (2) Без отбелязани конституционни изисквания.


text:
 27.2.2014
 BG
 Официален вестник на Европейския съюз
 L 58/23
 РЕШЕНИЕ НА СЪВМЕСТНИЯ КОМИТЕТ НА ЕИП
 No 169/2013
 от 8 октомври 2013 година
 за изменение на приложение II (Технически правила, стандарти, изпитвания и сертифициране) и приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2012/32/ЕС на Комисията от 25 октомври 2012 г. за изменение на Директива 96/98/ЕО на Съвета относно морското оборудване (1) следва да бъде включена в Споразумението за ЕИП.
 (2)
 Приложения II и XIII към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 Към точка 1 (Директива 96/98/ЕО на Съвета) от глава XXXII от приложение II към Споразумението за ЕИП се добавя следното тире:
 „—
 32012 L 0032: Директива 2012/32/ЕС на Комисията от 25 октомври 2012 г. (ОВ L 312, 10.11.2012 г., стр. 1).“
 Член 2
 В точка 56г (Директива 96/98/ЕО на Съвета) в приложение ХIII към Споразумението за ЕИП се добавя следното тире:
 „—
 32012 L 0032: Директива 2012/32/ЕС на Комисията от 25 октомври 2012 г. (ОВ L 312, 10.11.2012 г., стр. 1).“
 Член 3
 Текстовете на Директива 2012/32/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 9 октомври 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 октомври 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 312, 10.11.2012 г., стр. 1.
 (2) Без отбелязани конституционни изисквания.


text:
 Важна правна забележка
 |
 22006D0150
 Решение No 150/2006 на Съвместния комитет на ЕИП от 8 декември 2006 година
 Официален вестник n° L 089 , 29/03/2007 стр. 0011 - 0011 Официален вестник n° L 089 , 29/03/2007 стр. 0021 - 0021
 Решение на Съвместния комитет на ЕИПNo 150/2006от 8 декември 2006 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към Споразумението е изменено с Решение No 28/2004 на Съвместния комитет на ЕИП от 19 март 2004 г. [1].(2) Директива 2003/33/ЕО на Европейския парламент и на Съвета от 26 май 2003 г. за сближаване на законовите, подзаконовите и административните разпоредби на държавите-членки относно рекламирането и спонсорството на тютюневи изделия [2] следва да бъде включена в Споразумението,РЕШИ:Член 1След точка 4 (Решение 2003/641/ЕО на Комисията) от глава XXV от приложение II към Споразумението се добавя следната точка:"5. 32003 L 0033: Директива 2003/33/ЕО на Европейския парламент и на Съвета от 26 май 2003 г. за сближаване на законовите, подзаконовите и административните разпоредби на държавите-членки относно рекламирането и спонсорството на тютюневи изделия (ОВ L 152, 20.6.2003 г., стр. 16), поправена в ОВ L 67, 5.3.2004 г., стр. 34."Член 2Текстовете на Директива 2003/33/ЕО, поправена в ОВ L 67, 5.3.2004 г., стр. 34, на исландски и норвежки език се публикуват в притурката за ЕИП към Официален вестник на Европейския съюз и са еднакво автентични.Член 3Настоящото решение влиза в сила на 9 декември 2006 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 8 декември 2006 година.За Съвместния комитет на ЕИППредседателOda Helen Sletnes[1] ОВ L 127, 29.4.2004 г., стр. 136.[2] ОВ L 152, 20.6.2003 г., стр. 16.[***] Посочени са конституционни изисквания.--------------------------------------------------


text:
 24.1.2013
 BG
 Официален вестник на Европейския съюз
 L 21/49
 РЕШЕНИЕ НА СЪВМЕСТНИЯ КОМИТЕТ НА ЕИП
 No 199/2012
 от 26 октомври 2012 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение ХIII към Споразумението бе изменено с Решение на Съвместния комитет на ЕИП No 180/2012 от 28 септември 2012 г. (1)
 (2)
 Регламент (ЕС) No 1286/2011 на Комисията от 9 декември 2011 г. за приемане на обща методика за разследване на морски произшествия и инциденти, разработена съгласно член 5, параграф 4 от Директива 2009/18/ЕО на Европейския парламент и на Съвета (2) трябва да бъде включен в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 55ва (Регламент за изпълнение (ЕС) No 651/2011 на Комисията) от приложение ХIII към Споразумението се вмъква следната точка:
 „55вб.
 32011 R 1286: Регламент (ЕС) No 1286/2011 на Комисията от 9 декември 2011 г. за приемане на обща методика за разследване на морски произшествия и инциденти, разработена съгласно член 5, параграф 4 от Директива 2009/18/ЕО на Европейския парламент и на Съвета (ОВ L 328, 10.12.2011 г., стр. 36).“
 Член 2
 Текстовете на Регламент (ЕС) No 1286/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2012 г., при условие че са направени всички нотификации до Съвместния комитет на ЕИП съгласно член 103, параграф 1 от Споразумението (3), или на датата на влизане в сила на Решение на Съвместния комитет на ЕИП No 62/2012 от 30 март 2012 г. (4), според това коя дата е по-късната.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 26 октомври 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 341, 13.12.2012 г., стр. 34.
 (2) ОВ L 328, 10.12.2011 г., стр. 36.
 (3) Не са посочени конституционни изисквания.
 (4) ОВ L 207, 2.8.2012 г., стр. 42.


text:
 Важна правна забележка
 |
 22004D0137
 Официален вестник n° L 064 , 10/03/2005 стр. 0080 - 0081
 Решение на Съвместния комитет на ЕИПNo 137/2004от 24 септември 2004 годиназа изменение на Протокол 31 към Споразумението за ЕИП относно сътрудничеството в специфични области извън четирите свободиСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Протокол 31 към Споразумението беше изменено с Решение No 90/2004 на Съвместния комитет на ЕИП от 8 юни 2004 г. [1].(2) Решение No 1230/2003/ЕО на Европейския парламент и на Съвета от 26 юни 2003 г., с което се приема многогодишна програма за действие в областта на енергетиката "Разумна енергетика — Европа" (2003—2006) [2], беше включено в споразумението с Решение ЕИП No 164/2003 на Съвместния комитет на от 7 ноември 2003 г. [3].(3) Уместно е да се разшири сътрудничеството на договарящите страни по Споразумението, като се включи специфичната област "COOPENER" на програмата и действията съгласно нея.(4) Следователно Протокол 31 към Споразумението трябва да се измени, за да позволи подобно разширено сътрудничество да се осъществява от 1 януари 2005 г.,РЕШИ:Член 1Следното тире се добавя в параграф 2д от член 14 от Протокол 31 към Споразумението:- "— Считано от 1 януари 2005 г. държавите от ЕАСТ участват в специфичната област "COOPENER" на програмата и действията съгласно нея в програмата на Общността, упомената в параграф 5, буква ж)."Член 2Настоящото решение влиза в сила на 25 септември 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [****].То се прилага от 1 януари 2005 г.Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 24 септември 2004 година.За Съвместния комитет на ЕИППредседателKjartan Jóhannsson[1] ОВ L 349, 25.11.2004 г., стр. 52.[2] ОВ L 176, 15.7.2003 г., стр. 29.[3] ОВ L 41, 12.2.2004 г., стр. 67.[****] Посочени са конституционни изисквания.--------------------------------------------------


text:
 |
 22011A0406(01)
 Споразумение между Европейската общност и правителството на Япония за сътрудничество в областта на науката и технологиите
 Официален вестник n° L 090 , 06/04/2011 стр. 002 - 007
 Споразумениемежду Европейската общност и правителството на Япония за сътрудничество в областта на науката и технологиитеЕВРОПЕЙСКАТА ОБЩНОСТ, наричана по-долу "Общността",иПРАВИТЕЛСТВОТО НА ЯПОНИЯ,КАТО ЖЕЛАЯТ допълнително да насърчат близките и приятелски отношения, съществуващи между Япония и Общността, и като осъзнават бързото развитие на научното познание и неговия положителен принос за развиване на двустранното и международното сътрудничество;КАТО ИСКАТ да разширят обхвата на сътрудничеството, свързано с науката и технологиите в множество области от общ интерес, чрез създаването на резултатно партньорство за мирни цели и от взаимна полза;КАТО ВЯРВАТ, че това сътрудничество и прилагането на резултатите от него ще допринесат за икономическото и общественото развитие на Япония и Общността;КАТО ЖЕЛАЯТ да установят официална рамка за осъществяване на общите съвместни дейности, което ще засили сътрудничеството между страните в областта на науката и технологиите,СЕ СПОРАЗУМЯХА ЗА СЛЕДНОТО:Член 11. Страните насърчават, развиват и улесняват дейности на сътрудничество по настоящото споразумение в областта на науката и технологиите за мирни цели.2. Дейностите на сътрудничество по настоящото споразумение се провеждат въз основа на следните принципи:а) взаимен и справедлив принос и полза;б) достъп на реципрочна основа до научноизследователски и развойни програми и проекти и съоръжения за гостуващи научни работници;в) своевременен обмен на информация, която би могла да окаже влияние върху дейностите на сътрудничество по настоящото споразумение;г) насърчаване на общество, основано на знанието, в интерес на икономическото и общественото развитие на Япония и Общността.Член 21. Дейностите на сътрудничество по настоящото споразумение се състоят както в дейности на пряко, така и в дейности на непряко сътрудничество.2. По смисъла на настоящото споразумение:а) понятието "страни" означава правителството на Япония и Общността;б) понятието "дейности на пряко сътрудничество" означава дейности на сътрудничество между страните или техни агенции;в) понятието "дейности на непряко сътрудничество" означава дейности на сътрудничество между лица от Япония и Общността, провеждани по научноизследователски и развойни програми и проекти;г) понятието "научноизследователски и развойни програми и проекти" означава Рамковата програма за научни изследвания и технологично развитие, провеждана в Общността, или научноизследователските и развойните програми и проекти по системата за финансиране на конкурсен принцип, провеждани от правителството на Япония, нейните агенции или официални институции;д) понятието "лица" означава:i) по отношение на Япония — всеки гражданин на Япония или всяко юридическо лице, учредено съгласно вътрешното право на Япония; както иii) по отношение на Общността — всеки гражданин на държавите-членки на Общността или всяко юридическо лице, учредено съгласно вътрешното право на държавите-членки на Общността или съгласно правото на Общността;е) понятието "агенции" означава:i) по отношение на Япония — държавните агенции на Япония; както иii) по отношение на Общността — Европейската комисия;ж) понятието "официални институции" означава официални институции, чиито бюджети и планове за действие са одобрени от компетентните министри на правителството на Япония и чиито научноизследователски и развойни програми и проекти по системата с финансиране на конкурсен принцип са включени, с тяхно съгласие, в посочените научноизследователски и развойни програми и проекти за дейности на непряко сътрудничество;з) понятието "права върху интелектуална собственост" има значението на "интелектуална


text: собственост" по смисъла на член 2 от Конвенцията за учредяване на Световната организация за интелектуална собственост, подписана в Стокхолм на 14 юли 1967 г.Член 31. Формите на дейности на пряко сътрудничество може да включват, както следва:а) срещи под различна форма, като например срещи на експерти, с цел обсъждане и обмен на информация по въпроси от областта на науката и технологиите с общ или специфичен характер и за определяне на научноизследователски и развойни програми и проекти, които могат да бъдат успешно предприети на принципа на сътрудничеството;б) обмен на информация за дейности, политики, практики, законови и подзаконови актове, отнасящи се до научноизследователската и развойната дейност;в) посещения и обмен на учени, технически персонал и други експерти по общи или специфични теми;г) прилагане на всякакви други форми на дейности на сътрудничество, каквито могат да бъдат определени, предложени и приети от Съвместния комитет за сътрудничество в областта на науката и технологиите, посочен в член 6 от настоящото споразумение.2. С цел развиване на дейности на непряко сътрудничество всяко лице от една от страните може да участва в научноизследователски и развойни програми и проекти, които се провеждат от другата страна, нейните агенции или официални институции в съответствие със законовите и подзаконовите актове на другата страна и при спазване на приложения I и II към настоящото споразумение.Член 4Подробностите и процедурите във връзка с всяка дейност на сътрудничество по настоящото споразумение могат да бъдат определяни от страните, техните агенции или официални институции, заети с тази дейност на сътрудничество.Член 5По отношение на преките дейности на сътрудничество по настоящото споразумение всяка от страните или техните агенции могат да разрешават, според случая, със съгласието на другата страна или на нейните агенции участието на научни работници и организации от цялата научноизследователска общност, включително и от частния сектор.Член 61. С цел да се осигури ефективно прилагане на настоящото споразумение страните създават Съвместен комитет за сътрудничество в областта на науката и технологиите (наричан по-долу "Съвместният комитет"). Съвместният комитет се председателства съвместно от длъжностни лица на Министерството на външните работи на Япония и на Европейската комисия.2. Функциите на Съвместния комитет са, както следва:а) обмен на информация и мнения по въпросите на политиката в областта на науката и технологиите;б) определяне, предлагане и вземане на решения относно дейностите на сътрудничество, предвидени в настоящото споразумение;в) преглед и обсъждане на постиженията в резултат на дейностите на сътрудничество, предвидени в настоящото споразумение;г) предоставяне на съвети и насърчаване на страните във връзка с прилагането на настоящото споразумение;д) редовен преглед на взаимния достъп до научноизследователски и развойни програми и проекти, мероприятия за гостуващи научни работници, както и разглеждане на конкретни мерки за улесняване на достъпа и гарантиране на ефективността на принципа на реципрочност, посочен в член 1 от настоящото споразумение;3. Решенията на Съвместния комитет се вземат по взаимно съгласие.4. Съвместният комитет заседава в удобно за двете страни време, за предпочитане веднъж на всеки две години.5. Правителството на Япония и Общността се редуват като домакини на заседанията на Съвместният комитет, освен ако не е уговорено друго.6. Пътните и квартирните разноски на участниците в заседания на Съвместния комитет се поемат от страната, с която те


text: са свързани. Всякакви други разходи във връзка със срещите на Съвместния комитет се поемат от страната домакин.7. Съвместният комитет приема свой вътрешен процедурен правилник.8. Когато не заседава, съвместният комитет може да взема решения по дипломатически път.Член 7Прилагането на настоящото споразумение зависи от наличието на съответни финансови средства и от приложимите законови и подзаконови разпоредби на всяка от страните.Член 81. Информация по теми в областта на науката и технологиите, върху която няма права и която е резултат от дейности на пряко сътрудничество, може да бъде оповестявана публично от всяка от страните по обичайния ред и в съответствие с обичайните процедури на участващите агенции.2. Права върху интелектуална собственост и неразгласена информация, произтичащи от, включени в рамките на или получени чрез дейностите на сътрудничество по настоящото споразумение, се третират в съответствие с разпоредбите на приложение II към настоящото споразумение.Член 9Всяка от страните следва да положи всички усилия в рамките на своите действащи законови и подзаконови актове, за да предостави на лицата, провеждащи дейностите на сътрудничество по настоящото споразумение, всички възможни улеснения с оглед улесняване на свободното движение и престой на научни работници, участващи в посочените дейности на сътрудничество и улесняване на влизането и излизането от нейната територия на материали, данни и оборудване, предназначени за използване при тези дейности на сътрудничество.Член 10Разпоредбите на настоящото споразумение не засягат правата и задълженията по съществуващи и/или бъдещи споразумения за сътрудничество между страните или между правителството на Япония и която и да е държава-членка на Общността.Член 11Всички въпроси и спорове, отнасящи се до тълкуването или прилагането на настоящото споразумение, се решават чрез взаимни консултации между страните.Член 12Приложения I и II към настоящото споразумение са неразделна част от настоящото споразумение.Член 131. Настоящото споразумение влиза в сила на датата, на която страните си разменят дипломатически ноти, с които се уведомяват взаимно за приключването на техните съответни вътрешни процедури, необходими за влизането в сила на настоящото споразумение.2. Настоящото споразумение има срок на действие от пет години и продължава да действа след това, освен ако не бъде прекратено от някоя от страните в края на първоначалния петгодишен период или по всяко време след това чрез най-малко шестмесечно писмено предизвестие до другата страна за намерението ѝ да прекрати настоящото споразумение.3. Прекратяването на настоящото споразумение не засяга провеждането на дейностите на сътрудничество, които са предприети съгласно настоящото споразумение и не са изцяло завършени към датата на прекратяването на настоящото споразумение, както и на всякакви конкретни права и задължения, които са възникнали в съответствие с приложение II към настоящото споразумение.4. Всяка от страните може да оцени въздействието на настоящото споразумение и дейностите по настоящото споразумение на всеки пет години, а страната, която прави това, уведомява другата страна за резултатите от оценката. Всяка от страните полага всички усилия, за да улесни оценяването, провеждано от другата страна.5. Настоящото споразумение може да бъде изменяно по взаимно съгласие на страните чрез разменяне на дипломатически ноти между тях. Измененията влизат в сила при условията, посочени в параграф 1 по-горе, освен ако не е договорено друго.Настоящото споразумение и приложения I и II към настоящото споразумение се съставят в два оригинални екземпляра


text: на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и японски език, като всеки от тези текстове е еднакво автентичен. При различия в тълкуването, текстовете на английски и японски език имат предимство пред текстовете на останалите езици.В ПОТВЪРЖДЕНИЕ НА КОЕТО долуподписаните надлежно упълномощени представители на Европейската общност и на правитеството на Япония подписаха настоящото сноразумение.Съставено в Брюксел на тридесети ноември 2009 г.За Европейската общност+++++ TIFF +++++За правителството на Япония+++++ TIFF +++++--------------------------------------------------ПРИЛОЖЕНИЕ IУСЛОВИЯ ЗА УЧАСТИЕТО НА ЛИЦА В НАУЧНОИЗСЛЕДОВАТЕЛСКИ И РАЗВОЙНИ ПРОГРАМИ И ПРОЕКТИI. Когато в рамките на настоящото споразумение една от страните, нейни агенции или официални институции сключат договор с участник на другата страна във връзка с научноизследователски и развойни програми и проекти, при поискване другата страна се стреми да окаже всяка разумна и осъществима помощ, която може да бъде необходима или полезна за първата страна, нейните агенции или официални институции с цел безпроблемното изпълнение на договора.II. Лица от Япония могат да участват в Рамковата програма за научни изследвания и технологично развитие, провеждана от Общността. Такова участие на лица от Япония е в съответствие с правилата за участие, разпространение на резултатите и изпълнение на рамковата програма.III. Лица от Общността могат да вземат участие в научноизследователските и развойни програми и проекти, изпълнявани по системата с финансиране на конкурсен принцип, провеждана от правителството на Япония, неговите агенции или официални институции в сферите на науката и технологиите, подобни на тези от Рамковата програма за научни изследвания и технологично развитие. Такова участие на лица от Общността е в съответствие със законовите и подзаконовите актове на Япония и със съответните правила за участие, разпространение на резултатите и изпълнение на конкретната програма или проект.--------------------------------------------------ПРИЛОЖЕНИЕ IIПРАВА ВЪРХУ ИНТЕЛЕКТУАЛНА СОБСТВЕНОСТ И ПОВЕРИТЕЛНА ИНФОРМАЦИЯI. Права върху интелектуална собственост на страните при дейностите на пряко сътрудничество1. По отношение на правата върху интелектуална собственост, произтичащи от дейностите на пряко сътрудничество, с изключение на авторското право и сродните му права, посочени в параграф 3 по-долу, се прилагат следните правила:а) Правата върху интелектуална собственост принадлежат на страната или нейните агенции, които създават тази интелектуална собственост. Когато интелектуалната собственост е била създадена съвместно, страните или техните агенции се договарят относно собствеността или разпределението на правата, като вземат предвид съответната степен на участие на страните или техните агенции.б) Страните или техните агенции, притежаващи права върху интелектуална собственост, предоставят лиценз за ползване на тези права от другата страна или нейните агенции, за провеждане на всякаква дейност на пряко сътрудничество, ако това е необходимо, за да може другата страна или агенциите ѝ да извършват своята собствена работа по конкретния проект съгласно настоящото споразумение. При наличие на патенти и полезни модели този лиценз се предоставя безвъзмездно. По отношение на предоставянето на лиценз за ползване на всякакви права върху интелектуална собственост по настоящата буква се прилагат действащите законови и подзаконови актове на всяка страна, а условията се съгласуват между страните или техните агенции преди започването на проекта.2. Страните или техните агенции, притежаващи права върху интелектуална собственост, включени в рамките на дейности на пряко сътрудничество, предоставят


text: лиценз за ползване на тези права от другата страна или нейните агенции, за провеждане на всякаква дейност на пряко сътрудничество, ако това е необходимо, за да може другата страна или агенциите ѝ да извършват своята собствена работа по конкретния проект съгласно настоящото споразумение. По отношение на предоставянето на лиценз за ползване на всякакви права върху интелектуална собственост по настоящия параграф се прилагат действащите законови и подзаконови актове на всяка от страните, а условията се договарят между страните или техните агенции преди започването на проекта.3. За авторското право и сродните му права на страните или техните агенции се прилагат следните правила:а) Когато една от страните или нейни агенции публикуват посредством списания, статии, доклади, книги, видеоленти и електронни запаметяващи устройства данни, информация или резултати по теми от областта на науката и технологиите, които произтичат от дейности на пряко сътрудничество, публикуващата страна полага всички възможни усилия да осигури за другата страна неизключително, неотменимо, безвъзмездно разрешение във всички държави, в които има защита на авторското право, с цел превод, възпроизвеждане, адаптиране, предаване и публично разпространение на такива трудове.б) Във всички публично разпространени екземпляри на труд, върху който има авторско право, съгласно разпоредбите на буква а) по-горе се посочва/т името/имената на автора/авторите на труда, освен ако авторът изрично откаже да бъде назован. На всеки екземпляр трябва също така да има нанесено по добре видим начин признание за съвместната подкрепа на страните.II. Неразгласена информация в дейности на пряко сътрудничествоПо отношение на неразгласена информация на страните и техните агенции се прилагат следните правила:1. Когато на другата страна или нейните агенции се съобщава информация, свързана с дейностите на пряко сътрудничество, всяка страна определя информацията, която желае да остане неразгласена.2. Страната или нейните агенции, получаващи неразгласена информация, могат на своя отговорност да съобщават такава информация на своите агенции или служители, работещи в тях или наемани от самите тях, ако това е необходимо, за да могат тези агенции или служители да извършват своята собствена работа по конкретния проект съгласно настоящото споразумение.3. С предварителното писмено съгласие на страната или нейните агенции, които предоставят неразгласена информация, другата страна или нейните агенции могат да разпространяват тази информация в по-широк кръг от допустимия по параграф 2 по-горе. Страните и техните агенции си сътрудничат в разработването на процедурите за искане и получаване на предварително писмено съгласие за по-широко разпространение, като всяка страна предоставя такова съгласие в рамките на допустимото от нейните законови и подзаконови актове.4. Информацията, получавана на семинари, на други срещи, при назначаване на персонал и използване на улеснения, предоставени съгласно настоящото споразумение, остава поверителна, когато получателят на такава неразгласена или друг вид поверителна или привилегирована информация е бил предупреден за поверителния характер на предоставената информация по времето на предоставянето ѝ в съответствие с параграф 1 по-горе, и се третира съгласно предвиденото в параграфи 2 и 3 по-горе.5. Ако една от страните очаква, че няма или разумно може да се очаква, че няма да бъде в състояние да спази ограниченията и условията за разпространение на информация съгласно параграфи 2, 3 и 4 по-горе, тя информира незабавно за това другата страна. След това страните се


text: консултират, за да определят съответния план за действие.III. Права върху интелектуалната собственост на лица при дейности на непряко сътрудничествоВсяка от страните гарантира, че правото върху интелектуална собственост на лица на другата страна, участващи в научноизследователски и развойни програми и проекти, провеждани от първата страна, нейни агенции или официални институции, както и съответните права и задължения, произтичащи от такова участие, са в съответствие със съответните международни конвенции, обвързващи правителството на Япония и Общността, и всички нейни държави-членки, включително със Споразумението за свързаните с търговията аспекти на правата върху интелектуалната собственост, съдържащо се в приложение 1В към Маракешкото споразумение за създаване на Световната търговска организация, с Парижкия акт от 24 юли 1971 г. на Бернската конвенция за закрила на литературни и художествени произведения и със Стокхолмския акт от 14 юли 1967 г. към Парижката конвенция за закрила на индустриалната собственост.--------------------------------------------------